Shmi Skywalker

Shmi Skywalker je fiktívna postava zo sveta Hviezdnych vojen, matka Anakina Skywalkera neskôr známeho ako Darth Vader. Ešte ako dieťa ju zajali piráti a predali do otroctva. Medzi jej pánov patril i Watto obchodník na planéte Tatooine. Watto ju predal farmárovi Clieggovi Larsovi. Ten sa do nej zamiloval, daroval jej slobodu a vzal si ju za manželku. Jej šťastie však netrvá dlho, v Epizóde II – Klonovaní útočia ju zajmú piesoční ľudia a Anakin, ktorý videl v sne ako trpí sa vydá na svoju rodnú planétu aby ju zachránil. Zistí miesto kde je väznená, no príde neskoro a matka mu zomiera v náručí. Pomstou opanovaný Anakin následne zabije všetkých piesočných ľudí. Tento masaker sa stal jedným z faktorov, ktoré viedli k jeho prechodu na temnú stranu.

Kategória:Postavy Hviezdnych vojen